
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS


2025 m. lapkričio 3 d. Nr. K-624


Posėdis įvyko - 2025 m. spalio 16 d., 16.00 val.
Posėdžio pirmininkas – Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Renata Ašipauskienė, VšĮ Socialinės integracijos centro „Mes kartu“ direktorė, Irma Kavaliauskienė, Marijampolės I grupės negaliųjų draugijos pirmininkė, Alvydas Kirkliauskas, Marijampolės savivaldybės tarybos narys, Jolita Žukelienė, Marijampolės savivaldybės administracijos Socialinių paslaugų skyriaus vedėja, Žaneta Stankevičienė, Marijampolės apskrities moters veiklos centro pirmininkė.
Kiti dalyviai: Danguolė Petrusevičienė, Labdaros ir paramos fondo „Maisto bankas“ atstovė.



DARBOTVARKĖ:
1. Dėl darbotvarkės tvirtinimo.
2. Dėl mokymų Marijampolės NVO tarybai ir organizacijoms.
3. Dėl NVO įsitraukimo į krizių valdymą mokymus.
4. Kiti einamieji klausimai.

1. SVARSTYTA. Darbotvarkės tvirtinimas.
D. Juodžiukynienė pristatė 2025 m. spalio 16 d. Marijampolės savivaldybės nevyriausybinių organizacijų posėdžio darbotvarkę. Pasiteiravo, ar yra pasiūlymų ir/ar pastabų dėl darbotvarkės.
Pastabų ir/ar pasiūlymų gauta nebuvo. 
D. Juodžiukynienė pasiūlė patvirtinti Marijampolės savivaldybės nevyriausybinių organizacijų 2025 m. spalio 16 d. posėdžio darbotvarkę.
NUTARTA. Patvirtinti Marijampolės savivaldybės nevyriausybinių organizacijų 2025 m. spalio 16 d. posėdžio darbotvarkę.
BALSAVO: „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Mokymai Marijampolės NVO tarybai ir organizacijoms.
[bookmark: _Hlk152684086]D. Juodžiukynienė informavo, kad NVO tarybos nariams siūlomi mokymai šiomis temomis:
- skurdas ir socialinė atskirtis, pagrindiniai rodikliai ir skurdo mažinimo priemonės;
- skurdo ir socialinės atskirties mažinimas, valstybės ir pilietinės visuomenės galimybės;
- socialinių paslaugų kokybės reikalavimų privalomų nuo 2029 m. pristatymas.
Teiraujasi, kokia mokymų tema NVO tarybai būtų priimtina, ir kada būtų galima organizuoti mokymus. Taip pat informavo, kad reikia suderinti NVO tarybos posėdžių laiką, tai yra nustatyti, kuri savaitės diena ir laikas yra patogiausias daugumai NVO tarybos narių.
Vyko diskusija. Po diskusijos NVO tarybos nariai vienbalsiai pritarė, kad NVO tarybai aktualiausia mokymų tema yra socialinių paslaugų kokybės reikalavimų privalomų nuo 2029 m. pristatymas.
NUTARTA:
1. Įpareigoti Agnę Gedžienę atlikti NVO tarybos narių apklausą dėl NVO tarybos posėdžių ir mokymų tinkamiausio laiko nustatymo.
BALSAVO. „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.
2. NVO tarybos mokymų tema - socialinių paslaugų kokybės reikalavimų privalomų nuo 2029 m. pristatymas.
BALSAVO. „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. NVO įsitraukimo į krizių valdymą mokymai.
D. Juodžiukynienė informavo, kad NVO gali būti organizuojami įsitraukimo į krizių valdymą mokymai. Siūlo, išanalizavus Marijampolės sav. veikiančias NVO, jų veiklos sritis ir norus, organizuoti mokymus NVO organizacijoms.
Žaneta Stankevičienė informavo, kad dėl krizių valdymo buvo daryta NVO apklausa, kurioje buvo klausiama, kuo NVO gali prididėti krizės metu ir ko trūksta NVO, kad galėtų tai įgyvendinti.
Vyko diskusija dėl mokymų organizavimo. Po diskusijos nutarta organizuoti mokymus NVO įsitraukimo į krizių valdymą klausimais.
NUTARTA. Organizuoti mokymus NVO įsitraukimo į krizių valdymą klausimais.
BALSAVO. „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Kiti einamieji klausimai.
D. Juodžiukynienė informavo, kad surinko kontaktus 308 Marijampolėje veikiančių NVO. Siūlo padaryti anketą, skirtą įmonių veiklos išgryninimui. Siūlo parengti anketą, pagal kurią būtų galima susirinkti informaciją apie įmonių veiklą, stipriąsias ir silpnąsias puses, išsiaiškinti jų lūkesčius ir pan. Siūloma sudaryti kelių NVO tarybos narių darbo grupę, kurie parengtų anketą. Parengta anketa NVO tarybos posėdyje būtų pasitvirtinta ir išsiuntinėta Marijampolėje veikiančioms įmonėms. Surinkus ir apibendrinus informaciją, bus organizuojamo išplėstiniai NVO tarybos posėdžiai, kuriuose dalyvautų įstaigos pagal tam tikras veiklos sritis. 
Dauguma NVO tarybos narių pritarė, kad už anketos parengimą būtų atsakingi keli NVO tarybos nariai.
D. Juodžiukynienė NVO konferenciją siūloma perkelti į kitus metus. Teiraujasi, ar niekas neprieštarauja.
A. Gedžienė informavo, kad NVO tarybos veiklos planas sudarytas dveju metų laikotarpiui, todėl nemato nieko blogo, kad konferencija bus organizuojama kitais metais.
NUTARTA:
1. Už anketos parengimą atsakinga darbo grupė sudaryta iš Daivos Juodžiukynienės, Jolitos Žukelinės ir Agnės Gedžienės.
BALSAVO. „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.
2. NVO konferenciją organizuoti 2026 m. 
BALSAVO. „UŽ“ – 6; „PRIEŠ“ – 0; „SUSLAIKĖ“ – 0; „NUSIŠALINO“ – 0.

PRIDEDAMA. NVO tarybos 2025 m. spalio 16 d. posėdžio dalyvių sąrašas, 1 lapas.


Tarybos pirmininkė	Daiva Juodžiukynienė


Tarybos sekretorė	Agnė Gedžienė
